Stoltenberg: Rusia të ulë tensionet në Ukrainë
Në një intrevistë ekskluzive për Zërin e Amerikës, Sekretari i Përgjithshëm i NATO-s hodhi poshtë akuzat e presidentit Putin, se Perëndimi po përpiqet të minojë rolin e tij dhe të destabilizojë Rusinë
Në një Intervistë për Zërin e Amerikës, Sekretari i Përgjithshëm i NATO-s Jens Stoltenberg i bëri thirrje Rusisë të ulë tensionet në konfliktin me Ukrainën, duke përmbushur detyrimet e saj nga Marrëveshja e Minskut për armëpushim në konfliktin e Ukrainës. Trupat ruse, përfshirë forcat speciale, vazhdojnë të operojnë në Ukrainën Lindore edhe pse sipas marrëveshjes së arritur në muajin shkurt, duhen të tërhiqen plotësisht. Zoti Stolenberg foli edhe për partneritetin e NATO-s me vendet e Balkanit Perëdnimor: Sekretari i Përgjithshëm i NATO-s Jens Stoltenberg i hodhi poshtë akuzat e presidentit rus Vladimir Putin, se Perëndimi është duke u përpjekur të minojë rolin e tij dhe të destabilizojë Rusinë. Ai tha në një intrevistë për Zërin e Amerikës në Uashington, se sikurse në raste të tjera të ngjashme, presidenti rus po i rikthehet propagandës. Sekretari i përgjithshëm i NATO-s po ashtu i bëri thirrje Rusisë të ulë tensionet, dhe të përmbushë detyrimet e saj nga Marrëveshjes e Minskut, për të cilën ai këmbëngul se mbetet “baza më e mirë për gjetjen e një zgjidhjeje paqësore të konfliktit” në Ukrainë, megjithë shkeljet e shumta që i janë bërë. Zoti Stoltenberg po ashtu e kritikoi Rusinë për zhvillimin e atyre që ai i përshkoi si “manovra ushtarake të menjëhershme”, duke shtuar tensionet në mbarë Europën. Për ne është e rëndësishme të shmangim situata, keqkuptime, aksidente që dalin jashtë kontrollit, tha ai. Sekretari i Përgjithshëm i NATO-, Jens Stoltenberg foli për marrëdhëniet e NATO-s me vendet e Ballkanit Perëndimor, në kushtet kur Rusia është përpjekur të shtrijë ndikimin e saj edhe në këto vende. Ai tha se ato janë vende dhe kombe të ndryshme, të cilave u duhen respektuar vendimet dhe intregriteti territorial. Këto komente Sekretari i përgjithshëm i NATO-s Jens Stoltenberg i bëri gjatë një intrevistë ekskluzive për Zërin e Amerikës në Uashington.